CELEX: C2005/182/75
Language: da
Date: 2005-07-23 00:00:00
Title: Sag T-188/05: Sag anlagt den 2. maj 2005 af Joël De Bry mod Kommissionen for De Europæiske Fællesskaber

23.7.2005   
            
            
               DA
            
            
               Den Europæiske Unions Tidende
            
            
               C 182/40
            
         Sag anlagt den 2. maj 2005 af Joël De Bry mod Kommissionen for De Europæiske Fællesskaber
   (Sag T-188/05)
   (2005/C 182/75)
   Processprog: fransk
   Ved De Europæiske Fællesskabers Ret i Første Instans er der den 2. maj 2005 anlagt sag mod Kommissionen for De Europæiske Fællesskaber af Joël De Bry, Woluwé-St-Lambert (Belgien), ved avocats Sébastien Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               1.
            
            
               Annullation af Kommissionens afgørelse om udfærdigelse af sagsøgerens karriereudviklingsrapport for 2003.
            
         
               2.
            
            
               Kommissionen tilpligtes at betale et symbolsk beløb på 1 EUR, idet Retten anmodes om at forhøje beløbet under sagen, samt sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for søgsmålet først anført, at der forelå en objektive interessekonflikt hos bedømmeren, der er i samme lønklasse som ham.
   Sagsøgeren har desuden anført, at der er anlagt urigtige skøn ved bedømmelsen af hans fortjenester, og gjort gældende, at der ikke er sammenhæng mellem kommentarerne og de points, han blev tildelt.
   Endelig har sagsøgeren anført, at der er sket tilsidesættelse af de almindelige gennemførelsesbestemmelser til vedtægtens artikel 43 og af de formål og hensigter, der blev tilstræbt ved indførelsen af et nyt system centreret omkring karriereudvikling, samt at begrundelsespligten, hans ret til kontradiktion og vedtægtens artikel 26 er tilsidesat.